
ARRISKUEN ESTRATIFIKAZIOA EZARTZEKO KASU PRAKTIKOAK

1. KASU-AZTERKETA

Emakumea, 51 urte, erre egiten du asteburuetan (10-20 zigarro). 

Alkohola edaten du astean gau baten edo bitan, normalean asteburuetan. 

Altuera =160cm, pisua=56,4 kg, GMI=22 kg/m2. FKb= 76 taupada/min. APS= 145 mmHg

APD=72 mmHg. Kolesterola guztira=198 mg/dl. LDL=118 mg/dl. HDL=57 mg/dl. 

Ez dago glukosaren daturik.

Egun ahozko antisorgailuak hartzen ditu. Ariketa fisikoa egiteko taldeko eskoletara doa astean birritan edo hirutan. Ez du sintomarik. Bere guraso biak bizirik eta osasuntsu daude.

2. KASU-AZTERKETA

Gizona, 54 urte, ez du erretzen. Altuera 182,9cm, pisua=76,4kg, GMI=22,8 kg/m2. FKb= 64 taupada/min. APS= 124 mmHg, APD=78 mmHg. Kolesterola guztira=187mg/dl. LDL=98mg/dl. HDL=57 mg/dl. Glukosa=88 mg/dl.

Lasterketak egiten ditu aisialdian, astean 4-6 egunetan korrika egiten du; urtean maratoi bat edo bi egiten ditu eta beste hainbat herri lasterketa ere bai. Medikuaren errezeta gabe har daitekeen ibuprofenoa baino ez du hartzen. Ez du sintomarik. Bere aita 77 urterekin hil zen bihotzekoak emanda; ama 81 urterekin hil zen minbiziarekin.

3. KASU-AZTERKETA

Gizona, 46 urte, ez du erretzen. Altuera 177,8cm, pisua=98,2kg, GMI=31 kg/m2.

FKb= 62 taupada/min. APS= 128 mmHg, APD=84 mmHg. Kolesterola guztira=187mg/dl. LDL=106 mg/dl. HDL=44 mg/dl. Ez dago glukosaren daturik.

3-5 km egiten ditu oinez astean birritan edo hirutan. Aitak II. motako diabetesa zuen eta 67 urterekin hil zen bihotzekoak emanda; ama bizirik dago eta ez du bihotzeko gaitzik. Ez du sendagairik hartzen eta ez du sintomarik.

4. KASU-AZTERKETA

Emakumea, 36 urte, ez du erretzen. Altuera 162,6cm, pisua=49,1kg, GMI=18,5 kg/m2. 

FKb= 61 taupada/min. APS= 114 mmHg, APD=62 mmHg. Kolesterola guztira=174 mg/dl. Gluzemia normala, intsulina-injekzioekin.

I. motako diabetesa diagnostikatu zitzaion 7 urterekin. Aerobic eskolak ematen ditu astean hiru aldiz eta 45 minutuz ibiltzen da astean lau aldiz. Ez du sintomarik. Bere gurasoak bizirik eta osasuntsu daude eta ez dute gaixotasun kardiobaskularrik.

Osasunaren ebaluazioa, arriskuaren estratifikazioa 

eta gaixotasun kroniko kutsagaitzen analisia.

